
8 քաշային կարգում աշխարհի նախկին չեմպիոն, ֆիլիպինցի Մենի Պակյաոն Լոս Անջելեսում ուսի վիրահատության է ենթարկվել:


Ֆիլիպինցուն վիրահատել է բժիշկ Նիլ Էլատրաշեն: Այս մասին տեղեկացնում է Boxingscene.com-ը: Նա նման վիրահատություներ է կատարել մի շարք բռնցքամարտիկների հետ, օրինակ վիրահատել է ուկրաինացի Վլադիմիր Կլիչկոյին:


Բժշկի խոսքով, վիրահատությունը բարեհաջող է անցել: Եվ եթե նախկինում սպասվում էր, որ Պակյաոյի վերականգնման համար 9-12 ամիս ժամանակ կպահանջվի, ապա այժմ վիրաբույժը կարծում է, որ 4-6 ամիսը բավական է բռնցքամարտիկի ապաքինման համար:


Հիշեցնենք, որ Պակյաոն վնասվածք էր ստացել նախքան ամերիկացի Ֆլոյդ Մեյվեզեր-կրտսերի հետ մենամարտը: Այդ փաստը թաքցնելու համար ֆիլիպինցուն որկազրկում և նույնիսկ բանտարկություն է սպառնում:
